હજારો કર્મચારીઓની સંભાળ રાખનારા અને ચિંતા કરનારા રાજગોપાલ માટે 2009નું વર્ષ ખરાબ સાબિત થયું. તે સમયે તેમની સામે હત્યાનો કેસ દાખલ કરવામાં આવ્યો. રાજગોપાલ પર આરોપ મૂકવામાં આવ્યો હતો કે તેમણે પોતાના મેનેજરની દીકરીના મિત્ર સંથારામની હત્યા કરી. કહેવાય છે કે, રાજગોપાલ પોતાના મેનેજરની દીકરી જીવાજ્યોતિ સાથે લગ્ન કરવા માગતા હતા પણ જીવાજ્યોતિ અને સંથારામ એકબીજાને પ્રેમ કરતા હતા. ઘણી ધમકીઓ છતાં પણ જીવાજ્યોતિ અને સંથારામ ડર્યા નહીં તો અચાનક એક દિવસ સંથારામનું અપહરણ કરી લેવાયું અને કેટલાક દિવસ બાત તેની લાશ મળી આવી. પોલીસે કેસ દાખલ કરીને રાજગોપાલને જેલભેગા કરી દીધા. રાજગોપાલ સામે પૂરતા પુરાવા ન હોવાથી તેમને જામીન પર છોડી દેવાયા.